Poul Henrik Hedeboe (SF), 2007-05-08:
Men jeg hører ikke ministeren sige noget.
Ministeren siger, at der skal ske nogle forebyggelser, men hvad skal der præcist ske?
Det er jo korrekt, at forebyggelsesindsatsen er flyttet fra de gamle amter og over i kommunerne – over i nogle kommuner, som står og sumper i økonomiske problemer, fordi den omstilling, de er i gang med, ikke har fået afsat nogen som helst kroner.
Så vi har nogle svage kommuner, som er blevet pålagt en ny opgave om at løfte en forebyggelsesopgave.
Kan ministeren ikke sige mere præcist, hvad det er for nogle tiltag?
Skal vi fremme cyklingen?
Det er en god ting.
Skal vi give dem nogle muligheder med nogle puljeordninger, så de faktisk får muligheder for at gøre noget?
Skal vi bede dem om at lave nogle handlingsplaner?
Hvad skal vi konkret gøre?
Det er puljer, der, som det nu bliver foreslået her, kunne understøtte kommunerne i deres nye opgaveløsning på det her felt.
TrygFonden havde samlet 60 mennesker i 24 timer til at komme med bud på, hvordan vi dæmmer op for det problem, der er med fysisk inaktivitet, som er en af hovedforklaringerne på, at vi har et fedmeproblem.
Der er jo en stribe af forslag, som vi nu må have formidlet ud til kommunerne, for de er sådan set bare lige til at gribe, og en af tingene er jo bl.a. cykling.
Kommunen har den fulde planlægningsopgave, har en opgave med at planlægge nogle sikre skoleveje og så i øvrigt også tage ansvaret for at sige, at når der er sikre skoleveje, bliver man altså ikke kørt i bus for skattekroner, så tager man sin cykel – for nu bare at være lavpraktisk.
Hermed sluttede spørgsmålet.
Spm. nr. US 126
Jeg forstår, at ministeren ikke er meget for at lytte til de folk, der har sat sig sammen og lavet nogle analyser.
Sådan kan jeg næsten kun forstå det.
Ministeren snakker om, at man altid har råd til at købe cola og sådan noget, og det er da klart, for regeringen har sammen med Dansk Folkeparti sørget for, at sodavandsafgiften er blevet nedsat fuldstændig imod alle anbefalinger fra folk, der ved noget om det.
Så jeg kan godt forstå, at den linje er fulgt.
Når ministeren så ikke vil gøre noget på det område, som bliver anbefalet af dem, der ved noget om området – ministeren ved åbenbart noget andet – hvad er det så, ministeren vil tage af andre tiltag for at lave adfærdsændringer?
Det har i øvrigt ikke sat sig spor i noget øget sodavandsforbrug.
Det har det faktisk ikke.
Det har trukket en del grænsehandel hjem.
Jeg tror sådan set, at det i forhold til børns sundhed har været en udmærket ting.
Så jeg tror sådan set, at den håndsrækning, regeringen har givet danske forældre, også ud fra sundhedsperspektiver har været meget fornuftig, ved at de ikke er nødt til at køre trailertunge læs hjem fra Tyskland, men kan handle ind efter behov mere successivt.
Vi skal gøre mange ting.
Vi har jo sat penge af til målrettede ting.
Jeg er meget enig i, at der er et aspekt omkring social ulighed her, der skal fanges op.
Min indfaldsvinkel er bare en anden.
Det er jo i høj grad en opgave for de nye kommuner, der har fået en forebyggelsesopgave her, at indtænke det aspekt i de tilbud, de giver borgerne helt fra barnsben af, omkring gravide kvinder og op igennem pasningssystemet, hvor de skal spore sig ind på, hvor børnene er, der er i risikozonen, og så bakke op omkring dem.